**Ministru kabineta noteikumu projekta**

**“Prasības darbībām ar ozona slāni noārdošām vielām un fluorētām siltumnīcefekta gāzēm” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Prasības darbībām ar ozona slāni noārdošām vielām un fluorētām siltumnīcefekta gāzēm” (turpmāk – noteikumu projekts) mērķis ir aktualizēt normatīvo regulējumu atbilstoši spēkā esošajam Eiropas Savienības (turpmāk – ES) normatīvajam regulējumam saistībā ar ozona slāni noārdošām vielām un fluorētām siltumnīcefekta gāzēm un uzlabot siltumnīcefekta gāzu inventarizācijas fluorēto siltumnīcefekta gāzu sadaļas datu precizitāti.Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ķīmisko vielu likuma 16. panta pirmā, trešā un ceturtā daļa;2. Eiropas Parlamenta un Padomes 2009. gada 16. septembra Regula (EK) Nr. 1005/2009 par ozona slāni noārdošām vielām (turpmāk – regula Nr. 1005/2009);3. Eiropas Parlamenta un Padomes 2006. gada 17. maija Regula Nr. 842/2006 par dažām fluorētām siltumnīcefekta gāzēm (turpmāk – regula Nr. 842/2006) un to aizvietojošā Eiropas Parlamenta un Padomes 2014. gada 16. aprīļa Regula (EK) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006 (turpmāk – regula Nr. 517/2014), un tām pakārtotas 10 Eiropas Komisijas regulas, kuru īstenošanā iesaistītas Latvijas kontrolējošās institūcijas:1) Komisijas 2007. gada 18. decembra Regula (EK) Nr. 1497/2007 par noplūžu pārbaužu standartprasību noteikšanu saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārām ugunsdrošības sistēmām, kurās izmanto fluorētās siltumnīcefekta gāzes (turpmāk – Regula Nr. 1497/2007);2) Komisijas 2007. gada 19. decembra Regula (EK) Nr. 1516/2007 par noplūžu pārbaužu standartprasību noteikšanu saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārām saldēšanas, gaisa kondicionēšanas un siltumsūkņu iekārtām, kurās izmanto dažas fluorētas siltumnīcefekta gāzes (turpmāk – Regula Nr. 1516/2007);3) Komisijas 2008. gada 2. aprīļa Regula (EK) Nr. 304/2008 par uzņēmumu un personāla sertifikācijas minimālajām prasībām un savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārajām ugunsdrošības sistēmām un ugunsdzēsības aparātiem, kuros izmanto dažas fluorētās siltumnīcefekta gāzes (turpmāk – regula Nr. 304/2008);4) Komisijas 2008. gada 2. aprīļa Regula (EK) Nr. 306/2008 par personāla sertifikācijas minimālajām prasībām un savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz dažu tādu šķīdinātāju rekuperāciju no iekārtām, kuru pamatā ir fluorētās siltumnīcefekta gāzes;5) Komisijas 2008. gada 2. aprīļa Regula (EK) Nr. 307/2008 par personāla apmācības programmu minimālajām prasībām un apmācības atestācijas savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz mehānisko transportlīdzekļu gaisa kondicionēšanas sistēmām, kurās izmanto dažas fluorētās siltumnīcefekta gāzes;6) Komisijas 2014. gada 30. oktobra Īstenošanas regula (ES) Nr. 1191/2014, ar ko nosaka formātu un veidu, kādā jāiesniedz ziņojumi, kas minēti Eiropas Parlamenta un Padomes Regulas (ES) Nr. 517/2014 par fluorētām siltumnīcefekta gāzēm 19. pantā;7) Komisijas 2015. gada 17. novembra Īstenošanas regula (ES) 2015/2066, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka sertifikācijas prasību minimumu un savstarpējas atzīšanas nosacījumus, ko piemēro fiziskām personām, kuras veic tādu elektrosadales iekārtu uzstādīšanu, apkalpi, tehnisko apkopi, remontu vai izņemšanu no ekspluatācijas, kurās ir fluorētās siltumnīcefekta gāzes, vai fluorēto siltumnīcefekta gāzu rekuperāciju no stacionārajām elektrosadales iekārtām (turpmāk – regula Nr. 2015/2066);8) Komisijas 2015. gada 17. novembra Īstenošanas regula (ES) 2015/2067, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka minimālās prasības un nosacījumus fizisku personu sertifikācijas savstarpējai atzīšanai attiecībā uz stacionārām aukstumiekārtām, gaisa kondicionēšanas iekārtām, siltumsūkņu iekārtām un kravas refrižeratorautomobiļu un refrižeratorpiekabju aukstumiekārtām, kurās izmanto fluorētas siltumnīcefekta gāzes, un uzņēmumu sertifikācijas savstarpējai atzīšanai attiecībā uz stacionārām aukstumiekārtām, gaisa kondicionēšanas iekārtām un siltumsūkņu iekārtām, kurās izmanto fluorētas siltumnīcefekta gāzes (turpmāk – regula Nr. 2015/2067);9) Komisijas 2015. gada 17. novembra Īstenošanas regula (ES) 2015/2068, ar ko saskaņā ar Eiropas Parlamenta un Padomes Regulu (ES) Nr. 517/2014 izveido fluorētas siltumnīcefekta gāzes saturošu ražojumu un iekārtu;10) Komisijas 2016. gada 2. jūnija Īstenošanas regula (ES) 2016/879, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka sīkus noteikumus par atbilstības deklarāciju, kuru sagatavo, kad tirgū laiž ar fluorogļūdeņražiem uzpildītas dzesēšanas, gaisa kondicionēšanas un siltumsūkņu iekārtas, un par šādas deklarācijas verificēšanu, ko veic neatkarīgs revidents. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā ir Ministru kabineta 2011. gada 12. jūlija noteikumi Nr. 563 “Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm” (turpmāk – MK noteikumi Nr. 563), kas nosaka regulas Nr. 1005/2009 un regulas Nr. 842/2006 piemērošanas kārtību un īpašus ierobežojumus un aizliegumus darbībām ar ozona slāni noārdošām vielām (turpmāk – OSNV) un fluorētām siltumnīcefekta gāzēm (turpmāk – F-gāzes). Tā kā ir pieņemta un stājusies spēkā jauna regula – regula Nr. 517/2014 –, kas atceļ iepriekš spēkā esošo regulu Nr. 842/2006, ir nepieciešams aktualizēt tiesību akta saturu gan lietotāju ērtības, gan dubultu atsauču novēršanas nolūkā.Noteikumu projekta izstrāde nepieciešama, lai:1. aktualizētu spēkā esošos MK noteikumus Nr. 563, uzlabojot siltumnīcefekta gāzu (turpmāk – SEG) inventarizācijas F-gāzu sadaļas datu precizitāti un kvalitāti atbilstoši starptautisko Apvienoto Nāciju Vispārējās konvencijas par klimata pārmaiņām Sekretariāta pilnvaroto auditoru saņemtajām rekomendācijām[[1]](#footnote-1) un SEG inventarizācijas uzlabojumu plānu[[2]](#footnote-2);
2. precizētu spēkā esošo F-gāzu aprites normatīvo regulējumu atbilstoši regulai Nr. 517/2014;
3. aktualizētu pieteikšanās un izsniegšanas procesu speciālo atļauju (licenču) darbībām ar OSNV vai F-gāzēm (turpmāk – licence) saņēmējiem;
4. atvieglotu informācijas publicēšanas kārtību par sertificētajām personām un licenču saņēmējiem, kas var veikt darbības ar OSNV un F-gāzēm.

Noteikumu projektā ir uzskaitītas konkrēto nozari regulējošās visas tās ES regulas, kas pakārtotas regulai Nr. 842/2006 un vēl joprojām ir spēkā esošas, kā arī regulai Nr. 517/2014 pakārtotās regulas, kuras nepieciešams ietvert noteikumu projektā tiesiskās noteiktības un skaidrības dēļ.Ņemot vērā Regulas Nr. 517/2014 prasības, salīdzinot ar spēkā esošajiem MK noteikumiem Nr. 563, nepieciešams precizēt noteikumu projektā norādes attiecībā uz kontrolējošo iestāžu kompetenci. Valsts vides dienestam ir noteikti pienākumi kontrolēt regulas Nr. 1005/2009 un regulas Nr. 517/2014 tvērumā esošo vielu izmantošanu un darbības ar tām (emisiju novēršana, noplūdes pārbaudes, noplūdes konstatēšanas sistēmas, uzskaite, ar ražošanu saistītas emisijas, rekuperācija, uzņēmumu sertifikācija, lietošanas kontrole, ziņošana par F-gāzu ražošanu, importu, eksportu, izmantošanu izejvielām un iznīcināšanu). Atšķirībā no MK noteikumiem Nr. 563 noteikumu projekts paredz kompetenci Valsts ieņēmumu dienestam attiecībā uz F-gāzu un ar tām uzpildītu iekārtu laišanu brīvā apgrozībā un aizliegumiem saistībā ar F-gāzu laišanu brīvā apgrozībā, kā arī sadarbību ar institūciju, kurai deleģētas kompetentās iestādes funkcijas saskaņā ar 2021. gada 14. janvārī pieņemto likumu “Grozījumi Ķīmisko vielu likumā” vai uzraudzības un kontroles iestādes funkcijas saskaņā ar šo noteikumu projektu un ņemot vērā Ķīmisko vielu likumā noteikto deleģējumu. Iestāžu sadarbība ir noteikta Valsts pārvaldes iekārtas likuma 54. pantā, un valsts pārvaldes iestādēm ir pienākums, veicot savus uzdevumus un funkcijas, sadarboties. Iestādes var arī sadarboties, nenosakot šādu pienākumu speciālā ārējā normatīvajā aktā, bet, piemēram, noslēdzot starpresoru vienošanos, līdz ar to VID savu funkciju nodrošināšanai ir iespēja slēgt vai papildināt starpresoru vienošanās ar noteikumu projektā noteiktajām uzraudzības un kontroles iestādēm.Noteikumu projekts paredz pilnvaras tirgus uzraudzības iestādēm attiecībā uz ražojumu un iekārtu kontroli. Šo noteikumu projekta izpratnē termins “ražojums” ir izstrādājums (piemēram, logi, apavi, riepas), viela vai maisījums dažādos fizikālajos stāvokļos (piemēram, gāzveida, šķidrs vai ciets, ietverot arī putas un aerosolus). Noteikumu projektā Patērētāju tiesību aizsardzības centrs (turpmāk – PTAC) atbilstoši savai kompetencei kontrolē regulas Nr. 1005/2009 un regulas Nr. 517/2014 tvērumā esošo ražojumu (izstrādājumu) un iekārtu marķējumu un veic ražojumu (izstrādājumu) un iekārtu tirgus uzraudzību. Saskaņā ar pašreiz spēkā esošajiem MK noteikumiem Nr. 563 PTAC veic tirgus uzraudzības iestādes funkcijas, kontrolējot regulas Nr. 517/2014 tvērumā esošo izstrādājumu un iekārtu marķējumu un tos izstrādājumus, kuru laišana tirgū ir aizliegta, tāpēc PTAC pievienota kompetence Regulas Nr. 1005/2009 tvērumā esošo ozona slāni noārdošās vielas saturošu iekārtu un izstrādājumu tirgus uzraudzībai.Noteikumu projekts piešķir pilnvaras Veselības inspekcijai (turpmāk – VI) kontrolēt ķīmisko vielu marķējumu (piemēram, fluorētas siltumnīcefekta gāzes tvertnēs, putām un iepriekš sajauktiem polioliem) un tirgus uzraudzībai. VI saskaņā ar Ķīmisko vielu likuma 4. panta 1. daļu kontrolē tirdzniecībā esošās ķīmiskās vielas un maisījumus. Saskaņā ar VI nolikuma 3.3. apakšpunktu VI ir piešķirta funkcija “uzraudzīt paaugstināta riska subjektu, iedzīvotāju veselību ietekmējošo vides faktoru, tirgū pieejamo ķīmisko vielu, ķīmisko maisījumu (tai skaitā biocīdu un mazgāšanas līdzekļu), kosmētikas līdzekļu, tabakas izstrādājumu (tai skaitā jaunieviesto tabakas izstrādājumu), augu smēķēšanas produktu, elektronisko cigarešu un uzpildes flakonu atbilstību normatīvajos aktos noteiktajām prasībām”, un, lai izpildītu šo funkciju, VI ir uzdevums “kontrolēt tirdzniecībā esošo (tirgū laisto un izplatīto) ķīmisko vielu, ķīmisko maisījumu (tai skaitā biocīdu un mazgāšanas līdzekļu) un kosmētikas līdzekļu atbilstību normatīvajos aktos noteiktajām prasībām”. Tā kā Regula Nr. 1005/2009 un Regula Nr. 517/2014 paredz kontrolēt tirgū laisto preču marķējumu un marķējums ir viena no tirdzniecībā esošu vielu būtiskākajām komponentēm, kas tās ļauj identificēt, uzdevums kontrolēt, vai vielu un maisījumu marķējuma prasības atbilst Regulai Nr. 1005/2009 un Regulai Nr. 517/2014, kā arī atbilst Ķīmisko vielu likumā VI dotajam deleģējumam. Tā kā Ķīmisko vielu likuma 16. panta trešās daļas 1. punkts paredz, ka Ministru kabinets nosaka atbildīgās institūcijas darbībām ar OSNV un F-gāzēm, noteikumu projektā nepieciešams iekļaut VI kā tirgus uzraudzības institūciju regulas Nr. 1005/2009 un regulas Nr. 517/2014 tvērumā esošajām vielām. Visām kontroles institūcijām paredzēta pārskatu sniegšana par veiktajiem kontroles pasākumiem un to rezultātiem, kas ļaus Vides aizsardzības un reģionālās attīstības ministrijai (turpmāk – VARAM) iesniegt ziņojumus Eiropas Komisijai[[3]](#footnote-3) un reaģēt uz Monreālas protokola Ozona sekretariāta[[4]](#footnote-4) un Eiropas Komisijas informācijas pieprasījumiem, piemēram, par vielu nelegālu pārrobežu pārvadāšanu vai tirdzniecību. Kopš MK noteikumu Nr. 563 pieņemšanas ir identificēta nepieciešamība precizēt atsevišķas normas, lai uzlabotu valsts institūcijām (Latvijas Vides, ģeoloģijas un meteoroloģijas centram (turpmāk – LVĢMC)) nepieciešamās informācijas kvalitāti attiecībā uz F-gāzu izmantošanu. Tā kā LVĢMC saskaņā ar Ministru kabineta 2017. gada 12. decembra noteikumu Nr. 737 “Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi” 5.2. apakšpunktu gatavo SEG emisiju aprēķinus par fluorogļūdeņražu, perfluorogļūdeņražu un sēra heksafluorīda lietošanas un šķīdinātāju, un dažādu ķīmisko vielu izmantošanas darbībām, LVĢMC ir atbildīgā institūcija par SEG emisiju inventarizācijai nepieciešamo datu apkopošanu, tādējādi tas atbilst Ķīmisko vielu likuma 16. panta trešās daļas 1. punktā noteiktajam pilnvarojumam. Pārskatu iesniegšana atbilst Ķīmisko vielu likuma 4. panta 3.1 daļas 1. punkta “e” apakšpunktā un 16. panta trešās daļas 2. punktā noteiktajam pilnvarojumam. Noteikumos ir precizētas prasības pārskatus iesniegt arī F-gāzes un OSNV saturošu iekārtu operatoriem, kuriem jāveic noplūžu pārbaudes un jāveic informācijas uzskaite saskaņā ar regulas Nr. 517/2014 6. panta 1. punktu. Tā kā informācijas uzskaites veikšanu paredz regula, operatoriem šis nebūs papildu slogs, un tādējādi tas veicina regulas Nr. 517/2014 20. panta īstenošanu, kas paredz ziņošanas sistēmu izveidi regulā ietvertajām nozarēm, lai iegūtu pilnīgākus datus par emisijām, kas nepieciešami ikgadējai siltumnīcefekta gāzu inventarizācijai, kas jāsniedz Eiropas Parlamenta un Padomes 2013. gada 21. maija Regulas (ES) Nr. 525/2013 par mehānismu siltumnīcefekta gāzu emisiju pārraudzībai un ziņošanai un citas informācijas ziņošanai valstu un Savienības līmenī saistībā ar klimata pārmaiņām un par Lēmuma Nr. 280/2004/EK atcelšanu un Apvienoto Nāciju Organizācijas Vispārējās konvencijas par klimata pārmaiņām ietvaros. Balstoties uz starptautisko auditoru pārbaužu rezultātiem un ieteikumiem, kā arī līdzšinējo pieredzi ar pārskatu aizpildīšanu, būtiski mainīts noteikumu projekta 1. pielikums (vienkāršoti darbību veicēju iesniedzamie pārskati, izņemti parametri, kuri netiek izmantoti nedz lai novērtētu ozona slāni noārdošo vielu patēriņu, nedz arī siltumnīcefekta gāzu inventarizācijā), un noteikumu projektu paredzēts papildināt ar 2. pielikumu, kas nosaka tautsaimniecības nozaru un iekārtu grupas, kas tiek izmantotas informācijas apkopošanai un analīzei. 2. pielikumā definētās tautsaimniecības nozaru un iekārtu grupas nodrošinās, ka turpmāk informācija tiek sniegta noteiktās kategorijās, atvieglojot sniedzamās informācijas sagatavošanu un mazinot dažādu interpretāciju iespējas. Jāņem vērā, ka regula Nr. 517/2014, atšķirībā no iepriekš spēkā esošās regulas Nr. 842/2006, izmanto citu kritēriju prasību piemērošanai – nevis iekārtā iepildīto F-gāzu masu, bet gan to globālās sasilšanas potenciālu, kas attiecīgi ir iestrādāts noteikumu projekta 1. pielikumā. Noteikumu projekta 9. punktā iekļautais nosacījums “izņemot ražošanu, importēšanu vai eksportēšanu” saistāms ar regulās Nr. 1005/2009 un Nr. 517/2014 ietverto prasību uzņēmumiem, kuri ražo, importē vai eksportē regulu tvērumā esošās vielas vai maisījumus, atskaitīties par augstākminētajām darbībām atsevišķi izveidotās sistēmās, kuras uztur Eiropas Komisija, līdz ar to prasība ražotājiem, importētājiem un eksportētājiem sniegt pārskatus nacionālajā datubāzē nebūtu pamatota un sagādātu papildu administratīvo slogu.Vienlaikus, lai samazinātu administratīvo slogu, tiks veikti grozījumi Ministru kabineta 2017. gada 12. decembra noteikumos Nr. 737 “Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi”, no kuriem tiks izņemta norma elektroenerģijas apgādes komersantiem ziņot SF6 datus.Speciālistu un uzņēmumu, kas veic darbības ar ozona slāni noārdošajām vielām un fluorētajām siltumnīcefekta gāzēm, sertificēšana un licencēšana var tikt uzskatīta par īpašiem ierobežojumiem, jo nepieļauj darbības veikt personālam, kas šajā jomā nav ieguvis atbilstošu izglītību un pieredzi, kā arī neatbilst kritērijiem, kas noteikti Regulā Nr. 1005/2009, Regulā Nr. 517/2014 un tās īstenošanas regulās, piemēram, saskaņā ar Regulas Nr. 517/2014 10. panta 4. punktu personai jābūt sekmīgi pabeigušai izvērtēšanas procesu, lai saņemtu sertifikātu. Ņemot vērā iepriekš minēto, uzskatāms, ka Ķīmisko vielu likuma 16. panta trešās daļas 3. un 5. punktā noteiktais deleģējums ietver sertificēšanu un licencēšanu kā ierobežojumu daļu, kas cita starpā pieļauj iestādei izdot privātpersonai nelabvēlīgu administratīvo aktu, ja tā neatbilst regulās minētajām prasībām par sertifikāciju vai pārkāpj šo regulu prasības. Noteikumu projekta normas ir papildinātas ar regulas Nr. 517/2014 tvērumā esošajām iekārtām, jo noplūžu pārbaužu standartprasības attiecas arī uz šo regulu.Noteikumu projekts paredz atbilstības novērtēšanas institūcijai pienākumu paziņot Valsts vides dienestam (turpmāk – VVD) par tās akreditāciju, tās apturēšanu vai atcelšanu, lai VVD rīcībā būtu informācija par visām Latvijas atbilstības novērtēšanas institūcijām. Noteikumos iepriekš lietotais termins “sertificēšanas institūcija” nomainīts pret “atbilstības novērtēšanas institūcija”, lai nodrošinātu saskaņotu, vienotu terminu lietošanu nacionālajā regulējumā (piemēram, šāds termins tiek lietots likumā “Par atbilstības novērtēšanu”), kā arī turpat minēts jēdziens “novērtēšanas iestāde”, lai termini atbilstu regulā Nr. 2015/2067 un regulā Nr. 304/2008 minētajiem terminiem. Savukārt iepriekš uzskaitītajās regulās minētais termins “sertifikācijas iestāde” attiecas uz VVD, kas veic uzņēmumu sertifikāciju, izdodot licences.Noteikumu projektā VVD paredzēts savā tīmekļa vietnē uzturēt tikai atbilstības novērtēšanas institūciju sarakstu, bet sertificētā personāla saraksts savā tīmekļa vietnē jāpublicē pašai atbilstības novērtēšanas institūcijai, tādējādi samazinot administratīvo slogu gan atbilstības novērtēšanas institūcijai, gan VVD. Šajā punktā aktualizēta arī atsauce uz Vispārīgo datu aizsardzības regulu.Salīdzinot ar MK noteikumiem Nr. 563, precizēta norma, ka atbilstības novērtēšanas institūcija piecu darbdienu laikā no iesnieguma saņemšanas dienas pieņem lēmumu par atļauju personai kārtot eksāmenu un nosaka konkrētu eksāmena vietu un laiku – ne vēlāk kā desmit darbdienu laikā no iesnieguma saņemšanas dienas, kā arī noteikts, ka triju gadu praktiskā pieredze darbā ar OSNV vai F-gāzēm ir nepieciešama, lai pagarinātu sertifikāta derīguma termiņu, jo pirmreizējai sertifikāta saņemšanai šāda norma ir pretrunā ar regulas Nr. 517/2014 3. panta 4. punkta prasībām, kur noteikts, ka fiziskām personām jābūt sertificētām, veicot darbības ar iepriekš minētajām vielām. Pagarinātais sertifikāts uzskatāms par no jauna piešķirtu sertifikātu, un uz to attiecas noteikumu projektā noteiktā prasība par sertificētā personāla saraksta atjaunošanu divu darbdienu laikā no sertifikāta piešķiršanas brīža. Tāpat noteikumu projekts paredz fiziskai personai pēc atbilstības novērtēšanas institūcijas lūguma iesniegt rakstisku informāciju par sertifikāta darbības laikā gūto praktisko pieredzi darbā ar OSNV vai F-gāzēm, personas kvalifikācijas paaugstināšanu sertifikāta darbības jomā un darba vietu. Atbilstības novērtēšanas institūcijai ir grūtības pilnvērtīgi izpildīt visus akreditācijai nepieciešamos nosacījumus, tostarp informācijas ievākšanu par sertificēto speciālistu darbību, jo secināts, ka tie nesniedz datus par savu profesionālo darbību. Ņemot to vērā, noteikumu projekts paredz arī sertifikāta apturēšanas iespēju, ja netiek sniegta atbilstošā informācija, kā arī paredz nosacījumus sertifikāta atjaunošanai.Mainījusies arī sertifikātu atcelšanas kārtība – noteikumu projekts paredz, ka sertifikātu fiziskai personai, kas veic iekārtu uzstādīšanu, apkalpošanu un citas ar tām saistītas darbības, turpmāk atcels sertifikātu izdevusī iestāde (atbilstības novērtēšanas institūcija), bet VVD iestādei nosūtīs priekšlikumu par sertifikāta atcelšanu, ja personas darbībā tiks fiksēti pārkāpumi, un sertifikāta atcelšanas gadījumā atbilstības novērtēšanas institūcija par to rakstveidā paziņos adresātam.MK noteikumu Nr. 563 5. pielikums aizstāts ar jaunu punktu, kurā noteikts dokumentu saturs, nevis forma. Tas papildināts ar prasību stacionārām aukstumiekārtām, gaisa kondicionēšanas un siltumsūkņu iekārtām norādīt iekārtas maksimālo aukstumnesēja daudzumu, lai tādējādi atbilstu regulas Nr. 2015/2067 prasībām, lai atvieglotu pakalpojumu elektronizāciju un klientiem atvieglotu tā izmantošanu. Tā kā šī norma tiek pirmoreiz īstenota, VVD pielāgos elektronisko sistēmu. Valsts pārvaldes institūciju darbības un pakalpojumu kvalitātes uzlabošana, pakalpojumu elektronizācija un administratīvā sloga mazināšana izriet no Valsts pārvaldes reformu plāna 2020 (7. pasākums – *celt valsts pārvaldes pakalpojumu vērtību*), kas apstiprināts ar Ministru kabineta 2017. gada 24. novembra rīkojumu Nr. 701 “Par Valsts pārvaldes reformu plānu 2020”.Noteikumu projektā arī paredzēts, ka licenci var iegūt tikai tad, ja darbību veicējs (fiziska persona, kas ir licences saņēmēja, vai licences saņēmēja darbinieks) ir sertificēts veikt darbības ar ozona slāni noārdošām vielām un F-gāzēm. Līdz ar to labota līdz šim esošā nepilnība, ka uzņēmumā jābūt vismaz vienam sertificētam speciālistam, bet darbības var veikt kāds cits. Gadījumā, ja uzņēmuma licencē uzskaitītajiem sertificētajiem speciālistiem ir darbnespēja vai atvaļinājums vai ja paredzēta sarežģītu iekārtu palaišana vai remonts, kur nepieciešama ražotāja pārstāvja klātbūtne, ir iespējams piesaistīt sertificētu speciālistu, kas nav uzskaitīts minētā uzņēmuma licencē. Jāņem vērā, ka šādā gadījumā piesaistītais speciālists veic stacionāru aukstumiekārtu, gaisa kondicionēšanas iekārtu un siltumsūkņu iekārtu uzstādīšanu, remontu, tehnisko apkopi un apkalpi un/vai demontāžu citām personām, tādēļ tam ir nepieciešama licence, kā to paredz Īstenošanas regulas Nr. 2015/2067 2. panta 2. punkts. Līdz ar to, ja speciālistu nodarbina uzņēmums, personai jābūt uzskaitītai šim uzņēmumam izsniegtās licences sertificēto speciālistu sarakstā, bet, ja speciālists darbojas kā, piemēram, pašnodarbinātais, personai ir ne tikai jābūt sertifikātam, bet arī jāsaņem licence. Jāatzīmē, ka uzņēmumam, kurš nodarbina sertificētu speciālistu tikai savu iekārtu uzstādīšanai, apkopei u.c. darbībām, nav jāsaņem licence, bet tas jādara, ja darbības tiek veiktas ar cita uzņēmuma vai personu inventāru.Lai atvieglotu VVD un licences saņēmēju darbu, ir izņemta norma par plānotajām darbībām ar OSNV un F-gāzēm pirmajam gadam, jo praksē secināts, ka tas ir lieks administratīvais slogs.Noteikumu projekts paredz, ka VVD ir tiesībaslicenci atcelt, ja tās saņēmējs nav sniedzis ziņas par iepriekšējā gadā veiktajām darbībām ar ozona slāni noārdošajām vielām vai F-gāzēm, lai izvairītos no situācijas, ka licences saņēmējs neziņo par savām darbībām.Aktualizēti arī noteikumu projekta 3. un 4. pielikumā piezīmju sadaļā minētie sertifikātu veidi, ņemot vērā jaunāko normatīvo aktu – regulas Nr. 2015/2066 un regulas Nr. 2015/2067 – prasības. Izmaiņas šajos pielikumos salīdzinājumā ar MK noteikumiem Nr. 563 paredz, ka 1.1. darbību kategorijā ietilpst ne tikai stacionārās aukstumiekārtas, gaisa kondicionēšanas un siltumsūkņu iekārtas, bet arī kravas refrižeratorautomobiļu un refrižeratorpiekabju aukstumiekārtas.Lai atvieglotu VVD darbu, noteikumu projektā paredzēts, ka turpmāk licences neizsniegs licencēšanas komisija vismaz piecu cilvēku sastāvā, jo nav lietderīgi veidot licencēšanas komisiju vienam no vienkāršākajiem licencēšanas un darbības atļauju izsniegšanas procesiem, ko īsteno iestāde. Attiecīgi veiktas arī korekcijas noteikumu projekta 5. pielikumā. |
| 3. | Projekta izstrādē iesaistītās institūcijas un publiskas personas kapitālsabiedrības | VVD un valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz: saldēšanas un dzesēšanas iekārtu ražotājiem un importētājiem; F-gāzu (piemēram, aukstumaģenti siltumnesēju saldēšanas un dzesēšanas iekārtās) importētājiem; OSNV un F-gāzes saturošu iekārtu operatoriem; personām, kas veic saldēšanas un dzesēšanas iekārtu, kā arī ugunsdrošības sistēmu uzstādīšanu un apkopi; atbilstības novērtēšanas institūcijām, kas sertificē personālu, kas veic darbības ar OSNV un F-gāzēm; OSNV un F-gāzu ražotāju, importētāju, tirgotāju un izmantotāju kontroles iestādēm. |
| 2. | Tiesiskā regulējuma ietekme uz tautsaimniecību un administratīvo slogu | VVD un atbilstības novērtēšanas institūcijām tiks mazināts administratīvais slogs. Izstrādājot noteikumu projektu, tika izvērtēta ietekme uz uzņēmējdarbības vidi, maziem, vidējiem uzņēmumiem, mikrouzņēmumiem un jaunuzņēmumiem (MVU tests). Secināts, ka noteikumu projektā ietvertais tiesiskais regulējums neietekmēs minēto uzņēmumu darbību.Noteikumu projektam nav ietekmes uz Nacionālā attīstības plāna rādītājiem mikrolīmenī vai makrolīmenī.Noteikumu projekts tiešā veidā nerada ietekmi uz cilvēku veselību. Noteikumu projekta normu ieviešanas netiešā ietekme uz cilvēka veselību ir vērtējama pozitīvi, ņemot vērā to ietekmi uz vidi un tautsaimniecību.Noteikumu projektam nav ietekmes uz nevalstiskajām organizācijām. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Noteikumu projekts šo jomu neskar.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2009. gada 16. septembra Regula (EK) Nr. 1005/2009 par ozona slāni noārdošām vielām (turpmāk – Regula Nr. 1005/2009);2. Eiropas Parlamenta un Padomes 2014. gada 16. aprīļa Regula (EK) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006;3. Komisijas 2007. gada 18. decembra Regula (EK) Nr. 1497/2007 par noplūžu pārbaužu standartprasību noteikšanu saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārām ugunsdrošības sistēmām, kurās izmanto fluorētās siltumnīcefekta gāzes (turpmāk – Regula Nr. 1497/2007);4. Komisijas 2007. gada 19. decembra Regula (EK) Nr. 1516/2007 par noplūžu pārbaužu standartprasību noteikšanu saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārām saldēšanas, gaisa kondicionēšanas un siltumsūkņu iekārtām, kurās izmanto dažas fluorētas siltumnīcefekta gāzes (turpmāk – Regula Nr. 1516/2007);5. Komisijas 2008. gada 2. aprīļa Regula (EK) Nr. 304/2008 par uzņēmumu un personāla sertifikācijas minimālajām prasībām un savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz stacionārajām ugunsdrošības sistēmām un ugunsdzēsības aparātiem, kuros izmanto dažas fluorētās siltumnīcefekta gāzes (turpmāk – regula Nr. 304/2008);6. Komisijas 2008. gada 2. aprīļa Regula (EK) Nr. 306/2008 par personāla sertifikācijas minimālajām prasībām un savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz dažu tādu šķīdinātāju rekuperāciju no iekārtām, kuru pamatā ir fluorētās siltumnīcefekta gāzes;7. Komisijas 2008. gada 2. aprīļa Regula (EK) Nr. 307/2008 par personāla apmācības programmu minimālajām prasībām un apmācības atestācijas savstarpējas atzīšanas noteikumiem saskaņā ar Eiropas Parlamenta un Padomes Regulu (EK) Nr. 842/2006 attiecībā uz mehānisko transportlīdzekļu gaisa kondicionēšanas sistēmām, kurās izmanto dažas fluorētās siltumnīcefekta gāzes;8. Komisijas 2014. gada 30. oktobra Īstenošanas regula (ES) Nr. 1191/2014, ar ko nosaka formātu un veidu, kādā jāiesniedz ziņojumi, kas minēti Eiropas Parlamenta un Padomes Regulas (ES) Nr. 517/2014 par fluorētām siltumnīcefekta gāzēm 19. pantā;9. Komisijas 2015. gada 17. novembra Īstenošanas regula (ES) 2015/2066, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka sertifikācijas prasību minimumu un savstarpējas atzīšanas nosacījumus, ko piemēro fiziskām personām, kuras veic tādu elektrosadales iekārtu uzstādīšanu, apkalpi, tehnisko apkopi, remontu vai izņemšanu no ekspluatācijas, kurās ir fluorētās siltumnīcefekta gāzes, vai fluorēto siltumnīcefekta gāzu rekuperāciju no stacionārajām elektrosadales iekārtām (turpmāk – regula Nr. 2015/2066);10. Komisijas 2015. gada 17. novembra Īstenošanas regula (ES) 2015/2067, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka minimālās prasības un nosacījumus fizisku personu sertifikācijas savstarpējai atzīšanai attiecībā uz stacionārām aukstumiekārtām, gaisa kondicionēšanas iekārtām, siltumsūkņu iekārtām un kravas refrižeratorautomobiļu un refrižeratorpiekabju aukstumiekārtām, kurās izmanto fluorētas siltumnīcefekta gāzes, un uzņēmumu sertifikācijas savstarpējai atzīšanai attiecībā uz stacionārām aukstumiekārtām, gaisa kondicionēšanas iekārtām un siltumsūkņu iekārtām, kurās izmanto fluorētas siltumnīcefekta gāzes (turpmāk – regula Nr. 2015/2067);11. Komisijas 2015. gada 17. novembra Īstenošanas regula (ES) 2015/2068, ar ko saskaņā ar Eiropas Parlamenta un Padomes Regulu (ES) Nr. 517/2014 izveido fluorētas siltumnīcefekta gāzes saturošu ražojumu un iekārtu;12. Komisijas 2016. gada 2. jūnija Īstenošanas regula (ES) 2016/879, ar ko atbilstīgi Eiropas Parlamenta un Padomes Regulai (ES) Nr. 517/2014 nosaka sīkus noteikumus par atbilstības deklarāciju, kuru sagatavo, kad tirgū laiž ar fluorogļūdeņražiem uzpildītas dzesēšanas, gaisa kondicionēšanas un siltumsūkņu iekārtas, un par šādas deklarācijas verificēšanu, ko veic neatkarīgs revidents. |
| 2. | Citas starptautiskās saistības | 1. Apvienoto Nāciju Organizācijas Vides Programmas 1985. gada 22. marta Vīnes konvencija par ozona slāņa aizsardzību;2. Apvienoto Nāciju Organizācijas 1985. gada 22. marta Vīnes konvencija par ozona slāņa aizsardzību1987. gada 16. septembra Monreālas protokols par ozona slāni noārdošām vielām;3. Apvienoto Nāciju Organizācijas 1992. gada 9. maija Vispārējā konvencija par klimata pārmaiņām; 4. Apvienoto Nāciju Organizācijas 1992. gada 9. maija Vispārējās konvencijaa par klimata pārmaiņām 1997. gada 11. decembra Kioto protokols;5. Apvienoto Nāciju Organizācijas 2015. gada 12. decembra Vispārējās Konvencijas par klimata pārmaiņām [Parīzes nolīgums](https://likumi.lv/ta/id/288600-parizes-noligums).  |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2009. gada 16. septembra Regula (EK) Nr. 1005/2009 par ozona slāni noārdošām vielām [publicēta “Eiropas Savienības Oficiālajā Vēstnesī” L 286, 31.10.2009.]2. Eiropas Parlamenta un Padomes 2014. gada 16. aprīļa Regula (EK) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006 [publicēta “Eiropas Savienības Oficiālajā Vēstnesī” L 150, 20.05.2014.] |
| A | B | C | D |
| Regulas Nr. 1005/2009 izpildes kontrole saskaņā ar 28. pantu | Noteikumu projekta 3., 4., 5., 6. un 7. punkts. | Prasības tiek ieviestas pilnībā. | Stingrākas prasības neparedz. |
| Regulas Nr. 1005/2009 22. panta 5. punkts. | Noteikumu projekta 10., 12. un 13. punkts. | Prasības tiek ieviestas pilnībā. |
| Regulas Nr. 1005/2009 23. panta 4. punkts. | Noteikumu projekta III daļa. | Prasības tiek ieviestas pilnībā. |
| Regulas Nr. 1005/2009 26. panta 1. punkts. | Noteikumu projekta 8. punkts. | Prasības tiek ieviestas pilnībā. |
| Regulas Nr. 517/2014 izpildes kontrole. | Noteikumu projekta 3., 5., 6. un 7. punkts. | Prasības tiek ieviestas pilnībā. |
| Regulas Nr. 517/2014 10. pants. | Noteikumu projekta III daļa. | Prasības tiek ieviestas pilnībā. |
| Regulas Nr. 517/2014 6. panta 2. punkts un 20. pants. | Noteikumu projekta 9. punkts. | Prasības tiek ieviestas pilnībā. |
| Regula Nr. 1497/2007 | Noteikumu projekta 10. un 11. punkts. | Prasības tiek ieviestas pilnībā.  |
| Regula Nr. 1516/2007  | Noteikumu projekta 10. un 11. punkts. | Prasības tiek ieviestas pilnībā. |
| Regula Nr. 304/2008 | Noteikumu projekta 11. un 12. punkts. | Prasības tiek ieviestas pilnībā. |
| Īstenošanas regula Nr. 1191/2014 | Noteikumu projekta 3. punkts. | Prasības tiek ieviestas pilnībā. |
| Īstenošanas regula 2015/2067 | Noteikumu projekta 12., 14., 27. un 29. punkts. | Prasības tiek ieviestas pilnībā. |
| Īstenošanas regula 2015/2068 | Noteikumu projekta 3. punkts. | Prasības tiek ieviestas pilnībā. |
| Īstenošanas regula (ES) 2016/879 | Noteikumu projekta 3. punkts. | Prasības tiek ieviestas pilnībā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1.Apvienoto Nāciju Organizācijas Vides Programmas 1985. gada 22. marta Vīnes konvencija par ozona slāņa aizsardzību;Starptautiskās saistības ienestas Latvijas tiesību sistēmā ar Ministru kabineta 1995. gada 14. marta rīkojumu Nr. 115 “Par pievienošanos 1985.gada Vīnes konvencijai par ozona slāņa aizsardzību un tās 1987.gada Monreālas protokolam par ozona slāni noārdošām vielām”;2. Apvienoto Nāciju Organizācijas 1985. gada 22. marta Vīnes konvencijas par ozona slāņa aizsardzību 1987. gada 16. septembra Monreālas protokols par ozona slāni noārdošām vielām;Starptautiskās saistības ienestas Latvijas tiesību sistēmā ar Ministru kabineta 2004. gada 22. aprīļa noteikumiem Nr. 399 “Noteikumi par Monreālas protokola par ozona slāni noārdošām vielām labojumu”;3. Apvienoto Nāciju Organizācijas 1992. gada 9. maija Vispārējā konvencija par klimata pārmaiņām; Starptautiskās saistības ienestas Latvijas tiesību sistēmā ar likumu “Par Apvienoto Nāciju Organizācijas Vispārējo konvenciju par klimata pārmaiņām”, kas stājies spēkā 1995. gada 9. martā;4. Apvienoto Nāciju Organizācijas 1992. gada 9. maija Vispārējās konvencijas par klimata pārmaiņām 1997. gada 11. decembra Kioto protokols.Starptautiskās saistības ienestas Latvijas tiesību sistēmā ar likumu “Par Apvienoto Nāciju Organizācijas Vispārējās konvencijas par klimata pārmaiņām Kioto protokolu”, kas stājies spēkā 2002. gada 13. jūnijā.5. Apvienoto Nāciju Organizācijas 2015. gada 12. decembra Vispārējās Konvencijas par klimata pārmaiņām [Parīzes nolīgums](https://likumi.lv/ta/id/288600-parizes-noligums).Starptautiskās saistības ienestas Latvijas tiesību sistēmā ar likumu “Par Apvienoto Nāciju Organizācijas Vispārējās konvencijas par klimata pārmaiņām Parīzes nolīgumu”, kas stājies spēkā 2017. gada 9. februārī. |
| A | B | C |
|  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā, anotācijas V. sadaļas 2. punktā un 2. tabulā minētie starptautiskie juridiskie instrumenti ienesti Latvijas tiesību sistēmā ar atbilstošajiem normatīvajiem aktiem |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai ir dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2020. gada 19. augustā publicēta VARAM tīmekļvietnē [www.varam.gov.lv](http://www.varam.gov.lv) un iesniegts Valsts kancelejā publicēšanai tās tīmekļvietnē, līdz ar to ieinteresētajām personām ir iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | Noteikumu projekts un tā anotācijas sadaļa papildināta ar sabiedrības viedokļiem un komentāriem pēc sabiedrības līdzdalības procedūras īstenošanas.Saņemti redakcionāli precizējumi no Latvijas Saldētājiekārtu inženieru asociācijas, kuri ņemti vērā. Noteikumu projekts papildināts ar vairākām precizējošām normām, piemēram, par atbilstības novērtēšanas institūciju akreditācijas apliecību derīguma termiņu un iesniegumu izskatīšanas kārtību.Saņemts arī jautājums no kāda uzņēmuma, par ko draud licences zaudēšana, tāpēc noteikumu projekta anotācija papildināta ar skaidrojumu par gadījumiem, kādos sertificētajam speciālistam ir vai nav jābūt licencei vai jābūt licenci saņemošā uzņēmuma darbinieku sarakstā. |
| 4. | Cita informācija | Noteikumu projekta izstrādes procesā tika iesaistīta biedrība “Latvijas Saldētājiekārtu inženieru asociācija”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VVD, valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, Valsts ieņēmumu dienests, Valsts augu aizsardzības dienests, Patērētāju tiesību aizsardzības centrs, Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Nav ietekmes uz pārvaldes institucionālo struktūru. |
| 3. | Cita informācija | Nav |

Vides aizsardzības un

reģionālās attīstības ministrs A.  T. Plešs

Griķe 67026509

Ieva.Grike@varam.gov.lv

Šišuļins 67026509

Andrejs.Sisulins@varam.gov.lv

1. Apvienoto Nāciju Vispārējās konvencijas par klimata pārmaiņām Sekretariāta publicētie pārbaudes ziņojumi pieejami Sekretariāta mājaslapā: https://unfccc.int/process-and-meetings/transparency-and-reporting/reporting-and-review-under-the-convention/greenhouse-gas-inventories-annex-i-parties/inventory-review-reports-2019 [↑](#footnote-ref-1)
2. Apvienoto Nāciju Vispārējās konvencijas par klimata pārmaiņām Sekretariātam iesniegtās SEG inventarizācijas pieejamas Sekretariāta mājaslapā: <https://unfccc.int/ghg-inventories-annex-i-parties/2020> [↑](#footnote-ref-2)
3. Regulas Nr. 1005/2009 26. panta 1. punkta “c” apakšpunktā noteikts, ka dalībvalstis ziņo par nelikumīgiem tirdzniecības gadījumiem, jo īpaši gadījumiem, kas atklāti saskaņā ar 28. pantu veiktās inspekcijās. [↑](#footnote-ref-3)
4. Monreālas protokola līgumslēdzēju pušu 14. sanāksmes lēmums XIV/7 pieejams Monreālas protokola Ozona sekretariāta mājaslapā: <https://ozone.unep.org/treaties/montreal-protocol/meetings/fourteenth-meeting-parties/decisions/decision-xiv7-monitoring> [↑](#footnote-ref-4)